pythainlp/thai-wiki-dataset-v3 huggingface dataset:
แขวงคลองบางพราน

คลองบางพราน เป็นแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยและหนาแน่นปานกลาง บางส่วนเป็นเขตพาณิชยกรรม
== ประวัติ ==
ท้องที่แขวงคลองบางพรานในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนบนของแขวงบางบอนเดิมได้รับการตั้งชื่อว่า แขวงคลองบางพราน ตามชื่อคลองบางพรานที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้
== ที่ตั้งและอาณาเขต ==
แขวงคลองบางพรานตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับแขวงบางแค (เขตบางแค) และแขวงบางหว้า (เขตภาษีเจริญ) มีคลองบางโคลัดเป็นเส้นแบ่งเขต
ทิศตะวันออก ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต
ทิศใต้ ติดต่อกับแขวงคลองบางบอน (เขตบางบอน) มีถนนเอกชัยเป็นเส้นแบ่งเขต
ทิศตะวันตก ติดต่อกับแขวงบางบอนเหนือ (เขตบางบอน) มีถนนกาญจนาภิเษกเป็นเส้นแบ่งเขต
== การคมนาคม ==
ถนนสายหลักในพื้นที่แขวงคลองบางพราน ได้แก่
ถนนบางบอน 1
ถนนกัลปพฤกษ์
ถนนสายรองและทางลัดในพื้นที่แขวงคลองบางพราน ได้แก่
ถนนบางบอน 2
ซอย 001 กาญจนาภิเษก 6 / ซอยเอกชัย 76 (หมู่บ้านเอสเค)
ซอยเอกชัย 46 (สังข์สิทธิ์นิเวศน์)
ซอยบางบอน 1 ซอย 20 / ซอยกำนันแม้น 13 (กำนันแม้น 3)
== อ้างอิง ==
คลองบางพราน
อุสมาน แดมเบเล

มาซูร์ อุสมาน แดมเบเล (Masour Ousmane Dembélé; เกิด 15 พฤษภาคม ค.ศ. 1997) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองหน้า ให้แก่ปารีแซ็ง-แฌร์แม็ง สโมสรในลีกเอิง และทีมชาติฝรั่งเศส
แดมเบเลเกิดที่ แวร์นง แดมเบเลเริ่มอาชีพของเขาที่ แรแน ก่อนเข้าร่วมทีม โบรุสซีอาดอร์ทมุนด์ ในปี ค.ศ. 2016 เขาช่วยให้ทีมชนะเลิศเดเอ็ฟเบ-โพคาล ซึ่งเขาทำประตูชัยในรอบชิงชนะเลิศช่วยให้เสือเหลืองเอาชนะไอน์ทรัคท์ฟรังค์ฟวร์ท 1–2 ในปีต่อมา เขาย้ายไปบาร์เซโลนา ด้วยค่าตัว 105 ล้านยูโร กลายเป็นนักเตะค่าตัวแพงที่สุดในโลกเป็นอันดับที่ 2 ร่วมกับปอล ปอกบา เขาคว้าดับเบิลแชมป์ทั้งลาลีกา และโกปาเดลเรย์ ในฤดูกาลแรกที่ได้รับบาดเจ็บเป็นส่วนใหญ่
หลังจากลงเล่นลงเล่น 20 นัด และทำ 5 ประตูในระดับเยาวชนให้กับทีมชาติฝนั่งเศส แดมเบเล ได้ลงเล่นกับทีมชุดใหญ่เป็นครั้งแรกในปี ค.ศ. 2016 เขาลงเล่น 4 นัดและช่วยให้ทีมชนะเลิศฟุตบอลโลก 2018 ที่ประเทศรัสเซีย รวมถึงทีมที่แข่งขันฟุตบอลชิงแชมป์แห่งชาติยุโรป 2020 ซึ่งเขาได้ลงเล่นเพียงสองนัดแล้วบาดเจ็บ ซึ่งฝรั่งเศสตกรอบก่อนรองชนะเลิศ
== อ้างอิง==
==แหล่งข้อมูลอื่น==
France profile  at FFF
นักฟุตบอลชาวฝรั่งเศส
ชาวฝรั่งเศสเชื้อสายเซเนกัล
กองหน้าฟุตบอล
ผู้เล่นในลีกเอิง
ผู้เล่นในบุนเดิสลีกา
ผู้เล่นในลาลิกา
ผู้เล่นสโมสรฟุตบอลสตาดแรแน
ผู้เล่นโบรุสซีอาดอร์ทมุนท์
ผู้เล่นสโมสรฟุตบอลบาร์เซโลนา
สโมสรฟุตบอลปารีแซ็ง-แฌร์แม็ง
นักฟุตบอลทีมชาติฝรั่งเศส
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ผู้เล่นในชุดชนะเลิศฟุตบอลโลก
บุคคลจากจังหวัดเออร์
นักฟุตบอลต่างชาติในลีกสเปน
ซอ ฮโย-ว็อน

ซอ ฮโย-ว็อน (서효원; เกิด 10 พฤษภาคม ค.ศ. 1987) เป็นนักกีฬาเทเบิลเทนนิสชาวเกาหลีใต้ เธอเข้าแข่งขันในโอลิมปิกฤดูร้อน 2016 และสามารถเข้าสู่รอบที่สามของการแข่งขันหญิงเดี่ยว และเป็นส่วนหนึ่งของทีมเกาหลีใต้ในการแข่งขันทีมหญิง
== อ้างอิง ==
บุคคลที่เกิดในปี พ.ศ. 2530
บุคคลที่ยังมีชีวิตอยู่
นักเทเบิลเทนนิสชาวเกาหลีใต้
นักเทเบิลเทนนิสในโอลิมปิกฤดูร้อน 2016
บุคคลจากจังหวัดคย็องซังเหนือ
== แหล่งข้อมูลอื่น ==
สาระแน เลิฟยูววว

สาระแน เลิฟยูววว (Saranae Love You) เป็นภาพยนตร์ไทยที่ออกฉายในปี พ.ศ. 2560 แนวคอมเมดี กำกับโดย เกียรติศักดิ์ อุดมนาค นำแสดงโดย เกียรติศักดิ์ อุดมนาค, มาริโอ้ เมาเร่อ และ เฉลิมพล ฑิฆัมพรธีรวงศ์  กำหนดออกฉายในวันที่ 24 สิงหาคม พ.ศ. 2560
== เรื่องย่อ ==
ภาพยนตร์สาระแนเลิฟยูววว ถือเป็นการกลับมาของหนังสาระแนครับ เราได้รับโอกาสจากค่ายหนังคุณภาพน้องใหม่อย่าง เทค ไทยแลนด์ (Tech Thailand) ของคุณหนึ่ง อัครพล เตชะรัตนประเสริฐ ให้นำกลับมาปัดฝุ่นคืนจอกันอีกครั้งครับ เนื้อหาของสาระแนเวอร์ชั่นนี้ก็จะเป็นเรื่องราวการไล่ล่าล้างแค้นแอ็คชั่นโหดมันส์ฮา ซึ่งได้เริ่มต้นขึ้นเมื่อสองเพื่อนซี้อย่าง “หรั่งเร็ว” ที่รับบทโดยคุณวิลลี่ แมคอินทอช และ “เป้ง เป้าตุง” ที่รับบทโดยผม เสนาหอย เกียรติศักดิ์ อุดมนาคเองครับ ซึ่งทั้งสองคนนี้คือนักโทษข้อหาอุกฉกรรจ์คดีโจรกรรมเพชรเดือนเก้า เพชรที่มีมูลค่ามหาศาล ได้แหกคุกที่มีมาตรการป้องกันอย่างแน่นหนา เพื่อไปตามหาเพชรเดือนเก้าที่เกิดการพลัดหลงกับพวกเขาระหว่างถูกตํารวจเข้าจับกุม พร้อมกับการคิดจะล้างแค้นคนที่แอบฉกเพชรเดือนเก้าของพวกเขาไปครอบครอง และเรื่องราวความสนุกสนานก็ได้เริ่มต้นจากจุดนี้เองครับ โดยเราได้ดารานักแสดงชื่อดังมาร่วมสร้างความสนุกสนาน แอ็คชั่น โหด มันส์ ฮา หักหลัง ล้างแค้น เซอร์ไพรส์กันอย่างล้นหลาม ทั้งพระเอกสุดฮ็อต มาริโอ้ เมาเร่อ , จียอน , ต้นหอม , ซัน ประชากร, แจ็ค แฟนฉัน , ซาร่า เอเอฟ , นิกกี้ ณฉัตร , ป๋อง กพล , แปม ไกอา และคนอื่น ๆ อีกคับคั่งครับ ฝากรอติดตามหนัง “สาระแนเลิฟยูววว” พร้อมกันทั่วประเทศ 24 สิงหาคมที่จะถึงนี้กันด้วยนะครับ”
== นักแสดง ==
เกียรติศักดิ์ อุดมนาค รับบท เป้ง เป้าตุง
วิลลี่ แมคอินทอช รับบท หรั่งเร็ว
มาริโอ้ เมาเร่อ รับบท มาริโอ้ เมาเร่อ
เฉลิมพล ฑิฆัมพรธีรวงศ์ รับบท แจ็ค แฟนฉัน
ซอ จียอน รับบท จียอน
ศกุนตลา เทียนไพโรจน์ รับบท พิม (ภรรยาของหรั่งเร็ว)
กพล ทองพลับ รับบท สมาน (พ่อของหรั่งเร็ว)
ศิรภัสรา สินตระการผล (แปม ไกอา) รับบท ร่มเกล้า
ณฉัตร จันทพันธ์ รับบท ลำพูน
เจสซี่ วาร์ด รับบท ชิด
ภูมิแผ่นดิน ฤาชา รับบท น้องต้นไม้ (ลูกชายของหรั่งเร็วกับพิม)
ประชากร ปิยะสกุลแก้ว รับบท สุเชาว์
ภาคภูมิ ยศกาศ รับบท ผู้กองโตโน่
ธเนศ ภูผานี รับบท จ่าจิว
ภาณุพรรณ จันทนะวงษ์ (เจแปน) รับบท จีน แผนเหนือ
กิตติศักดิ์ เวชประสาร (ยัด เฟ็ดเฟ่) รับบท อ้วก สิบแปดมงกุฎ
==งานสร้าง==
== การออกฉายและรายได้ ==
== เพลงประกอบภาพยนตร์ ==
"รักเบลอเบลอ" - พีระพัฒน์ เถรว่อง
== อ้างอิง ==
== แหล่งข้อมูลอื่น ==
ภาพยนตร์ไทย
ภาพยนตร์ที่ออกฉายในปี พ.ศ. 2560
ภาพยนตร์โดยสหมงคลฟิล์ม
ภาพยนตร์ตลก
เจ้าชายคาร์ล เบอร์นาดอตต์

เจ้าชายคาร์ล แบร์นาด็อต (Prince Carl Bernadotte; 10 มกราคม ค.ศ. 1911 - 27 มิถุนายน ค.ศ. 2003) พระองค์เป็นที่รู้จักในชื่อ คาร์ล จูเนียร์ (Carl Junior) ทรงเป็นพระราชมาตุลา (น้า) ใน ในพระมหากษัตริย์ 3 พระองค์ คือ
กษัตริย์ฮารัลด์ที่ 5 พระราชโอรสในเจ้าหญิงมาร์ธาแห่งสวีเดน พระภคินี
กษัตริย์โบดวง และ กษัตริย์อัลแบร์ที่ 2 พระราชโอรสในสมเด็จพระราชินีอัสตริด พระภคินี
== พระประวัติ ==
เจ้าชายคาร์ล เป็นพระโอรสพระองค์เล็กและพระองค์เดียวใน เจ้าชายคาร์ล ดยุกแห่งเวสเตร์เกิตลันด์ กับ เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ เป็นพระราชนัดดาใน สมเด็จพระเจ้าออสการ์ที่ 2 แห่งสวีเดน เดิมทรงดำรงพระอิสริยยศที่ เจ้าชายคาร์ล ดยุกแห่งเอิสเตร์เกิตลันด์ (Prince Duke of Östergötland)
พระองค์ทรงมีพระเชษฐภคินี 3 พระองค์ คือ เจ้าหญิงมาร์กาเรธาแห่งเดนมาร์ก, เจ้าหญิงมาร์ธาแห่งสวีเดน และอัสตริดแห่งสวีเดน
== เสกสมรสและออกจากฐานันดร ==
พระองค์เสกสมรสครั้งแรกกับ เอเลนา ในวันที่ 6 กรกฎาคม ค.ศ. 1937 ณ สวีเดน พระองค์ต้องลาออกจากฐานันดรและสละสิทธิในการสืบราชบัลลังก์แห่งสวีเดนและใช้พระนามที่ เจ้าชายคาร์ล แบร์นาด็อต โดยมีธิดาร่วมกัน 1 ท่านคือ เคาน์เตสมาเดอลีน และทรงหย่ากับพระชายาคนแรกเมื่อ ค.ศ. 1951
ต่อมาทรงเสกสมรสครั้งที่ 2 กับ แอนน์ มาร์กาเรธา ลาซซัน เมื่อวันที่ 1 พฤศจิกายน ค.ศ. 1954 ต่อมาทรงหย่าเมื่อปี ค.ศ. 1961 และเสกสมรสครั้งสุดท้ายกับ คริสติน ลีเวอร์ลูด (ต่อมา:เจ้าหญิงคริสติน เบอร์นาดอตต์) โดยเสกสมรสที่ สถานทูตสวีเดน ราบัต โมร็อกโก
== สิ้นพระชนม์ ==
เจ้าชายคาร์ล เบอร์นาดอตต์ สิ้นพระชนม์ด้วยโรคพระชรา ณ ประเทศสเปน สิริพระชันษา 92 ปี
== พระอิสริยยศ ==
10 มกราคม ค.ศ. 1911 - 6 กรกฎาคม ค.ศ. 1937 เจ้าชายคาร์ล ดยุกแห่งเอิสเตร์เกิตลันด์
6 กรกฎาคม ค.ศ. 1937 - 27 มิถุนายน ค.ศ. 2003 เจ้าชายคาร์ล เบอร์นาดอตต์
บุคคลที่เกิดในปี พ.ศ. 2454
บุคคลที่เสียชีวิตในปี พ.ศ. 2546
เจ้าชายสวีเดน
ราชวงศ์สวีเดน
ราชวงศ์เบอร์นาดอตต์
บุคคลจากสต็อกโฮล์ม
พญานาค

พญานาค หรือ นาคราช (नागराज นาคราช) หมายถึง นาคผู้เป็นใหญ่ นาคผู้เป็นหัวหน้า ตามความเชื่อในศาสนาแบบอินเดีย คล้ายกับพญามังกร (龍王 หลงหวัง) ตามคติศาสนาชาวบ้านจีน
== ศาสนาพุทธ ==
พระไตรปิฎกภาษาบาลีกล่าวถึงพญานาคหลายตน เช่น
มณีกัณฐ์ มีแก้วมณีประดับที่คอ อาศัยในแม่น้ำคงคา ศรัทธาฤๅษีตนหนึ่งจึงขึ้นมาขดตัว 7 รอบแล้วแผ่พังพานใหญ่บนศีรษะฤๅษีนั้น
มุจลินท์ ได้ขดตัว 7 รอบพระโคตมพุทธเจ้า แล้วแผ่พังพานใหญ่บนพระเศียรเพื่อปกป้องพระองค์จากสภาพอากาศและสัตว์ต่าง ๆ ระหว่างทรงเสวยวิมุตติสุขใต้ต้นจิกหลังตรัสรู้ เป็นที่มาของปางนาคปรก
สุปัสสะ ผู้กราบทูลพระพุทธเจ้าว่านาคที่ไม่มีศรัทธาเลื่อมใสอาจทำร้ายภิกษุที่ฉันเนื้องู เมื่อพญานาคกลับไปหลังจากฟังธรรมจากพระพุทธเจ้าแล้ว ก็ทรงบัญญัติสิกขาบทว่าภิกษุฉันเนื้องูต้องอาบัติทุกกฎ
ในอรรถกถา กล่าวถึงพญานาคอื่น ๆ เช่น
กาฬะ เมื่อพระโคดมลอยถาดทองที่แม่น้ำเนรัญชรา ถาดนั้นลอยทวนน้ำแล้วจมลงไปในนาคพิภพ แล้วซ้อนใต้ถาดของพระพุทธเจ้าสามพระองค์ พญากาฬนาคราชได้ยินเสียงนั้นแล้วจึงกล่าวว่า เมื่อวาน พระพุทธเจ้าบังเกิดขึ้นองค์หนึ่ง วันนี้บังเกิดขึ้นอีกหนึ่งองค์ แล้วลุกขึ้นกล่าวสรรเสริญด้วยบทหลายร้อยบท
== ศาสนาฮินดู ==
ในศาสนาฮินดู มีนาค 3 ตนที่ได้ชื่อว่าพญานาค ได้แก่ เศษะ วาสุกี และ ตักษกะ ทั้งหมดเป็นบุตรของพระฤๅษีกัศยปะกับนางกัทรุ
เศษะ หรือ อนันตนาคราช เป็นบุตรตนโตผู้อุทิศตนรับใช้พระวิษณุ เป็นพระแท่นบรรทมของพระองค์เมื่อทรงบำเพ็ญโยคนิทรา ซึ่งรู้จักในชื่อนารายณ์บรรทมสินธุ์
วาสุกี หรือ วาสุกรี เป็นบุตรคนรองผู้รับใช้พระศิวะ ให้ทรงใช้เป็นสังวาลย์ห้อยพระศอ และเสียสละร่างกายเป็นเชือกกวนเกษียรสมุทรแก่เหล่าเทพและอสูร
ตักษกะ เป็นศัตรูของพระอรชุน ต่อมาพ่ายแพ้จึงถูกเนรเทศไปอยู่ตักศิลา
== ตระกูลของพญานาค ==
พญานาคแบ่งออกเป็น 4 ตระกูลด้วยกัน
ตระกูลวิรูปักข์ คือ พญานาคตระกูลสีทอง
ตระกูลเอราปักข์ถะ คือ พญานาคตระกูลสีเขียว
ตระกูลฉัพพยาปุตตะ คือ พญานาคตระกูลสีรุ้ง
ตระกูลกัณหาโคตมะ คือ พญานาคตระกูลสีดำ
== การเกิดของพญานาค ==
การเกิดของพญานาคแบ่งออกเป็น 4 แบบ
เกิดในไข่ (อัณฑชะ)
เกิดในครรภ์ (ชลาพุชะ)
เกิดจากเหงื่อไคล (สังเสทชะ)
เกิดแล้วโตทันที (โอปปาติกะ)
== พิษของพญานาค ==
แบ่งเป็น 4 ประเภท คือ
กัฏฐะมุขะ เป็นพญานาคมีพิษ ผู้ใดถูกกัด ร่างกายจะมีอาการแข็งไปหมดทั้งตัว ปวดมากอวัยวะต่าง ๆ ยึดหรืองอไม่ได้
ปุติมุขะ เป็นพญานาคมีพิษ เมื่อกัดผู้ใดแล้ว รอยแผลที่ถูกกัดจะเน่าลุกลาม มีน้ำเหลืองไหลออกมา ถ้าไม่มียารักษา จะถึงแก่ความตาย
อัคคิมุขะ เป็นพญานาคมีพิษ ผู้ถูกกัดจะมีอาการร้อนจัดไปทั้งตัว รอยแผลที่ถูกกัดเป็นลักษณะคล้ายถูกไฟไหม้
สัตถะมุขะ เป็นพญานาคมีพิษ ผู้ถูกกัดมีอาการเหมือนถูกฟ้าผ่า
พญานาคทั้งหมดเหล่านี้ มีวิธีทำอันตรายได้ 4 อย่าง คือ
กัดแล้วให้เกิดพิษซ่านทั้งตัว
ใช้ตามองดูแล้วพ่นพิษออกทางตา
มีพิษทั่วไปที่ร่างกาย กระทบถูกตรงที่ใด แพร่พิษให้ได้ทั้งสิ้น
ใช้ลมหายใจพ่นเป็นพิษ แผ่ซ่านพิษไปทั่ว
พิษที่พญานาคปล่อยออกมาทั้ง 4 วิธีนั้นมีปฏิกิริยาเป็น 4 อย่าง คือ
พิษแผ่ซ่านไปได้อย่างรวดเร็ว แต่ไม่รุนแรง
พิษรุนแรงมาก แต่แผ่ออกไปอย่างช้า ๆ
พิษรุนแรง แผ่ซ่านรวดเร็ว
พิษไม่แรง แผ่ออกไปซ้า
== อ้างอิง ==
พรรคกรรมกรชาติสังคมนิยมบัลแกเรีย

พรรคกรรมกรชาติสังคมนิยมบัลแกเรีย (Българска Национал-Социалистическа Работническа Партия) เป็นพรรคการเมืองนิยมแนวชาติสังคมนิยมของราชอาณาจักรบัลแกเรีย
เป็นหนึ่งในจำนวนกลุ่มต่อต้านยิวที่จะปรากฏอยู่ในประเทศบัลแกเรียในช่วงภายหลังของการขึ้นสู่อำนาจของอดอล์ฟ ฮิตเลอร์ในประเทศเยอรมนี,ด้วยกลุ่มอื่นๆที่โดดเด่น รวมทั้งสหภาพแห่งกองทหารชาติบัลแกเรียและ Ratniks พรรคนี้ถูกจัดตั้งขึ้นโดย ดร. Hristo Kunchev หรือ Kuntscheff ในปี ค.ศ. 1932,ซึ่งได้ไปศึกษาเวชภัณฑ์ในเบอร์ลิน.พรรคนี้ได้พยายามทำการลอกเลียนแบบพรรคนาซีโดยการใช้นโยบายชาติสังคมนิยม,เครื่องหมายสวัสติกะและสัญลักษณ์อื่นๆของพรรคเยอรมัน.แตกต่างจากคู่แข่งที่มีจุดยืนฝ่ายขวาสุดเหมือนสหภาพแห่งกองทหารชาติบัลแกเรียและ Ratniks.ซึ่งไม่ใช่กลุ่มที่มีอิทธิพลมากและมีสมาชิกที่ค่อนข้างเล็ก.พรรคนี้ได้ตีหนังสือพิมพ์ที่ชื่อว่า Attack!,ซึ่งคล้ายกับหนังสือ Der Angriff ของโยเซฟ เกิบเบลส์ ภายหลังจากพรรคคอมมิวนิสต์บัลแกเรียได้ก่อตั้งสาธารณรัฐประชาชนบัลแกเรีย.พรรคกรรมกรชาติสังคมนิยมบัลแกเรียได้กลายเป็นพรรคที่ผิดกฏหมาย
พรรคนาซี
พรรคการเมืองบัลแกเรีย
สันนิบาตชนเยอรมันอเมริกัน

สันนิบาตชนเยอรมันอเมริกัน (Amerikadeutscher Volksbund ย่อ: AV) เป็นองค์กรนาซีอเมริกันที่จัดตั้งขึ้นในปี ค.ศ. 1936 เพื่อสืบทอดองค์กรมิตรของเยอรมนีใหม่ (Friends of New Germany-FONG) ซึ่งเป็นชื่อใหม่ที่ได้รับเลือกให้เป็นกลุ่มของชาวอเมริกัน ภายหลังจากที่ถูกวิพากษ์วิจารณ์ว่า เป็นองค์กรไม่รักชาติ บุนด์เป็นองค์กรที่มีสมาชิกเป็นพลเมืองอเมริกันเชื้อสายเยอรมันเท่านั้น โดยเป้าหมายหลักขององค์กรคือการส่งเสริมภาพลักษณ์ที่ดีของนาซีเยอรมนี
== อ้างอิง ==
นาซี
แขวงคลองบางบอน

คลองบางบอน เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพทั่วไปเป็นย่านการค้าและเขตที่อยู่อาศัยหนาแน่นน้อยถึงหนาแน่นปานกลาง ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางส่วนในแขวงนี้เป็นพื้นที่อุตสาหกรรมด้วย
== ประวัติ ==
ท้องที่แขวงคลองบางบอนในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนล่างของแขวงบางบอนเดิมได้รับการตั้งชื่อว่า แขวงคลองบางบอน ตามชื่อคลองบางบอนที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้
== ที่ตั้งและอาณาเขต ==
แขวงคลองบางบอนตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับแขวงคลองบางพราน (เขตบางบอน) มีถนนเอกชัยเป็นเส้นแบ่งเขต
ทิศตะวันออกเฉียงเหนือ ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต
ทิศตะวันออกและทิศใต้ ติดต่อกับแขวงแสมดำ (เขตบางขุนเทียน) มีทางรถไฟสายแม่กลองช่วงวงเวียนใหญ่–มหาชัยเป็นเส้นแบ่งเขต
ทิศตะวันตกเฉียงใต้ ติดต่อกับแขวงบางบอนใต้ (เขตบางบอน) มีถนนกาญจนาภิเษกเป็นเส้นแบ่งเขต
== การคมนาคม ==
ถนนสายหลักในพื้นที่แขวงคลองบางบอน ได้แก่
ถนนเอกชัย
ถนนบางขุนเทียน
ถนนสายรองและทางลัดในพื้นที่แขวงคลองบางบอน ได้แก่
ถนนมนธาตุราชศรีพิจิตร์และซอยพระยามนธาตุราชศรีพิจิตร์ แยก 35
ซอยเอกชัย 69 (โรงเรียนวิชัยวิทยา)
ซอยเอกชัย 83/1 (ศิริวงศ์)
== อ้างอิง ==
คลองบางบอน
ลัทธิตงปา

ลัทธิตงปา (น่าซี: ²dto¹mba; "ผู้มีปัญญา", ; "ลัทธิปาแห่งตะวันออก") เป็นลัทธิและเป็นคำเรียกปุโรหิตตามคติความเชื่อของชาวน่าซี ชาติพันธุ์ที่ตั้งถิ่นฐานทางตะวันตกเฉียงใต้ของประเทศจีน โดยลัทธิตงปามีลักษณะอย่างเดียวกับศาสนาเพินของชาวทิเบต ถือเป็นอัตลักษณ์ด้านวัฒนธรรมและวรรณกรรมของชาวน่าซี
== ประวัติ ==
ลัทธิตงปามีรากฐานมาจากศาสนาเพินของชาวทิเบต นักประวัติศาสตร์สันนิษฐานว่าถือกำเนิดโดยตงปา ชีโล (Dongba Shilo) หมอผีจากทิเบตตะวันออกเมื่อ 900 ปีก่อน ตามตำนานของชาวน่าซีระบุว่าหมอผีผู้นี้เป็นผู้สร้างจิตรกรรมฝาผนังในเมืองลี่เจียง บ้างก็ว่าที่ได้รับอิทธิพลจากศาสนาเพินเพราะมีลามะของศาสนาเพินเข้าไปในชุมชนน่าซีและประกอบพิธีไล่ผีเพื่ออามิส แต่ก็ยังเป็นที่กังขาเพราะศาสนาเพินนั้นถูกอิทธิพลของศาสนาพุทธแบบทิเบตครอบงำไปแล้ว ปัจจุบันจึงเป็นการยากที่จะหาพิธีกรรมหรือความเชื่ออันบริสุทธิ์ดั้งเดิมมาเปรียบเทียบกัน
== ปุโรหิต ==
ปุโรหิตในลัทธิตงปาจะมีลักษณะเดียวกับลามะของศาสนาเพิน มีบทบาทสำคัญเชิงวัฒนธรรมของชาวน่าซี และคอยสั่งสอนให้มนุษย์อยู่ร่วมกับธรรมชาติ เครื่องนุ่งห่มของปุโรหิตนี้ได้รับอิทธิพลจากทิเบต รูปภาพของเทพเจ้าในลัทธิบอนจะปรากฏบนหมวกของปุโรหิต เมื่อมีพิธีกรรมทางศาสนาจะประดับธงมนต์แบบพุทธทิเบตและลัทธิเต๋า
== อ้างอิง ==
== แหล่งข้อมูลอื่น ==
ศาสนาในประเทศจีน
ลัทธิตงปา
เทศบาลตำบลพังโคน

เทศบาลตำบลพังโคน เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากสุขาภิบาลพังโคน เมื่อปี พ.ศ. 2542 เป็นพื้นที่เศรษฐกิจอับดับ 3 ของจังหวัดรองจากเทศบาลนครสกลนคร และเทศบาลตำบลสว่างแดนดิน
== อาณาเขต ==
ทิศเหนือ ติดกับ เทศบาลตำบลพังโคนศรีจำปา
ทิศใต้ ติดกับ เทศบาลตำบลพังโคนศรีจำปา
ทิศตะวันออก ติดกับ เทศบาลตำบลพังโคนศรีจำปา
ทิศตะวันตก ติดกับ เทศบาลตำบลพังโคนศรีจำปา
== ประวัติ ==
เทศบาลตำบลพังโคน ได้จัดตั้งเมื่อวันที่ 24 เมษายน พ.ศ. 2505 เป็น สุขาภิบาลพังโคน อำเภอพรรณานิคม โดยแบ่งพื้นที่ออกมาจากตำบลม่วงไข่บางส่วน จนกระทั่งได้จัดตั้งเป็นกิ่งอำเภอพังโคน และเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลพังโคน
== อ้างอิง ==
พังโคน
อำเภอพังโคน
เทศบาลตำบลวานรนิวาส

เทศบาลตำบลวานรนิวาส เป็นองค์กรปกครองส่วนท้องถิ่นแห่งหนึ่งในอำเภอวานรนิวาส จังหวัดสกลนคร โดยการยกฐานะมาจากสุขาภิบาลตำบลวานรนิวาส เมื่อปี พ.ศ. 2542 อยู่ห่างจากจังหวัดสกลนคร ประมาณ 83 กิโลเมตร
== อาณาเขต ==
ทิศเหนือ ติดกับ องค์การบริหารส่วนตำบลวานรนิวาส
ทิศใต้ ติดกับ องค์การบริหารส่วนตำบลวานรนิวาส
ทิศตะวันออก ติดกับ องค์การบริหารส่วนตำบลวานรนิวาส
ทิศตะวันตก ติดกับ องค์การบริหารส่วนตำบลวานรนิวาส
== ประวัติความเป็นมา ==
เทศบาลตำบลวานรนิวาส ได้จัดตั้งเป็นสุขาภิบาลตำบลวานรนิวาส ต่อมาเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลวานรนิวาส ครอบคลุมพื้นที่บางส่วนของตำบลวานรนิวาส นอกเขตองค์การบริหารส่วนตำบลวานรนิวาส
== ตราสัญลักษณ์ ==
มีข้อความว่า เทศบาลตำบลวานรนิวาส จังหวัดสกลนคร อยู่ภายในวงกลมทับซ้อนกันสองวง และด้านในวงกลมเป็นรูปหนุมานหาว ออกจากปากเป็นดาวและเดือน เนื่องจากว่าหนุมานเป็นวานรที่มีฤทธิ์ มีอำนาจสามารถบันดาลให้ทุกสิ่งทุกว่างและเป็นทหารของพระราม ซึ่งสอดคล้องกับชื่อของอำเภอวานรนิวาส อันเป็นสถานที่ตั้งของเทศบาลแห่งนี้ ส่วนการหาวเป็นดาวเป็นเดือนนัน เป็นสัญลักษณ์ที่บ่งบอกถึงความมุ่งมั่น ที่จะบันดาลทุกสิ่งทุกอย่างให้เป็นไปตามความต้องการของพ่อแม่พี่น้องประชาชนในเขตเทศบาล ถึงจะยากลำบากขนาดไหน ก็จะพยายามเพื่อความผาสุกของพรวกเราทุกคน 
== การปกครอง ==
เทศบาลตำบลวานรนิวาส มีเขตการปกครองครอบคลุมพื้นที่ตำบลวานรนิวาส จำนวน 7 หมู่บ้าน โดยแยกย่อยออกเป็น 14 ชุมชน ได้แก่
{|
! หมู่ที่ !! ชื่อชุมชน
|-
| 1 || 
|-
| 2 || 
|-
| 3 || 
|-
| 4 || 
|-
| 5 || 
|-
| 13 || 
|-
| 16 || 
|}
== อ้างอิง ==
วานรนิวาส
อำเภอวานรนิวาส
โรงเรียนท่านางแนววิทยายน

โรงเรียนท่านางแนววิทยายน (อังกฤษ:Tanangnaewwittayayon School) เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 2 บ้านบ้านท่านางแนว ตำบลท่านาแนว อำเภอแวงน้อย จังหวัดขอนแก่น
== โรงเรียนกลุ่มสหวิทยาเขตแวงศิลา ==
== อ้างอิง ==
== แหล่งข้อมูลอื่น ==
เว็บไซต์โรงเรียนท่านางแนววิทยายน
โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
โรงเรียนที่ก่อตั้งในปี พ.ศ. 2520
โรงเรียนในจังหวัดขอนแก่น
อำเภอแวงน้อย
โรงเรียนโนนสะอาดวิทยาคาร

โรงเรียนโนนสะอาดวิทยาคาร (อังกฤษ:Nonsaardwittayakan School) เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 1 บ้านโนนสะอาด ตำบลโนนสะอาด อำเภอแวงใหญ่ จังหวัดขอนแก่น
== สัญลักษณ์ประจำโรงเรียน ==
=== ตราประจำโรงเรียน ===
ไฟล์:N.S.A.jpg|ตราประจำโรงเรียน
=== อักษรย่อโรงเรียน ===
น.อ. หรือ N.A.
== โรงเรียนกลุ่มสหวิทยาเขตแวงศิลา ==
== อ้างอิง ==
== แหล่งข้อมูลอื่น ==
โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
โรงเรียนที่ก่อตั้งในปี พ.ศ. 2519
โรงเรียนในจังหวัดขอนแก่น
อำเภอแวงใหญ่
มาดแลน

มาดแลน (madeleine, ) หรือ เปอติตมาดแลน (petite madeleine|, ) เป็นขนมเค้กชิ้นเล็ก ๆ และเป็นขนมพื้นเมืองจากเมืองกอแมร์ซีและลีแวร์เดิงซึ่งอยู่ในแคว้นกร็องแต็สต์ ทางภาคตะวันออกเฉียงเหนือของประเทศฝรั่งเศส
มาดแลนเป็นขนมเค้กเนื้อฟองน้ำขนาดเล็ก มีรูปร่างโดดเด่นคล้ายเปลือกหอยซึ่งได้จากการอบในกระทะที่ทำเป็นแอ่งรูปทรงเปลือกหอย นอกเหนือจากกระทะแม่พิมพ์ซึ่งหาซื้อได้ทั่วไปในร้านขายอุปกรณ์ครัวหรือกระทั่งร้านขายของใช้ภายในบ้านทั่วไปแล้ว มาดแลนก็ไม่จำเป็นต้องใช้อุปกรณ์พิเศษอื่นใดในการทำ
เนื้อขนมนั้นจะทำจากส่วนผสมสำหรับเค้กเฌนวซ (génoise cake) ซึ่งเป็นเค้กเนื้อฟองน้ำสูตรอิตาลี รสชาติจะคล้ายเค้กเนื้อฟองน้ำทั่วไปแต่เข้มข้นน้อยกว่า สูตรมาดแลนแบบดั้งเดิมจะใช้เมล็ดพืชบดละเอียด (โดยปกติแล้วใช้แอลมอนด์) บางสูตรที่ต้องการความแตกต่างก็จะเพิ่มผิวเลมอนขูดลงไปเพื่อให้มีกลิ่นและรสชาติของผลเลมอน
ขนมมาดแลนแบบอังกฤษก็ใช้เค้กเฌนวซเช่นเดียวกัน แต่อบในแม่พิมพ์รูปทรงคล้ายแก้วน้ำ หลังอบเสร็จจะเคลือบด้วยแยม มะพร้าวขูดอบแห้ง และส่วนมากจะวางเชอร์รีเคลือบน้ำตาลไว้ด้านบน
ของหวานฝรั่งเศส
เค้ก
พรรคชาติสังคมนิยมกรีก

พรรคชาติสังคมนิยมกรีก (Ελληνικό Εθνικό Σοσιαλιστικό Κόμμα, Elliniko Ethniko Sosialistiko Komma) เป็นพรรคชาติสังคมนิยมในประเทศกรีซใน ค.ศ. 1932 โดย George S. Mercouris อดีตคณะรัฐมนตรี.
พรรคการเมืองกรีซ
พรรคฟาสซิสต์
นริส ประทุมสุวรรณ

พลเรือเอก นริส ประทุมสุวรรณ อดีตตุลาการศาลทหารสูงสุด อดีตผู้บัญชาการทหารเรือ อดีตสมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ
== ประวัติ ==
พลเรือเอกนริสหรือ บิ๊กนุ้ย เกิดเมื่อวันที่ 1 เมษายน พ.ศ. 2501 เป็นบุตรของพันตรีสุชาย และดร.สโรชา ประทุมสุวรรณ จบการศึกษาจาก โรงเรียนสวนกุหลาบวิทยาลัย รุ่น 89 (OSK.89) โรงเรียนเตรียมทหาร รุ่น 16 โรงเรียนนายเรือ รุ่น 73 โรงเรียนเสนาธิการทหารเรือ และ วิทยาลัยการทัพเรือ รุ่น 32
ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ
== สมาชิกสภานิติบัญญัติแห่งชาติ ==
วันที่ 11 ตุลาคม พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ
== ผู้บัญชาการทหารเรือ ==
ในวันที่ 1 กันยายน พ.ศ. 2560 พระบาทสมเด็จพระวชิรเกล้าเจ้าอยู่หัว ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560
== รางวัลที่ได้รับ ==
รางวัลเกียรติยศจักรดาว ปี 2561
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2561 - 80x80px เหรียญปิงกัต จาซา เกมิลัง (เท็นเทรา)
== อ้างอิง ==
ผู้บัญชาการทหารเรือไทย
ทหารเรือชาวไทย
บุคคลจากโรงเรียนสวนกุหลาบวิทยาลัย
บุคคลจากโรงเรียนเตรียมทหาร
บุคคลจากโรงเรียนนายเรือ
บุคคลจากโรงเรียนเสนาธิการทหารเรือ
บุคคลจากวิทยาลัยการทัพเรือ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
อเล็คซันเดอร์ ฟ็อน ฮุมบ็อลท์

ฟรีดริช วิลเฮ็ล์ม ไฮน์ริช อเล็คซันเดอร์ ฟ็อน ฮุมบ็อลท์ (Friedrich Wilhelm Heinrich Alexander von Humboldt) เป็นชาวปรัสเซียเชื้อชาติเยอรมันผู้เป็นทั้งนักภูมิศาสตร์, นักธรรมชาติวิทยา, นักสำรวจ และผู้เสนอปรัชญาในยุคโรแมนติกที่ทรงอิทธิพล เขาเป็นบุคคลสำคัญผู้วางรากฐานวิชาชีวภูมิศาสตร์ และยังผลักดันการวัดทางกายภาพภูมิประเทศอย่างเป็นระบบในระยะยาวซึ่งเป็นกลายรากฐานของการเฝ้าสังเกตสภาพอากาศและสนามแม่เหล็กภูมิศาสตร์สมัยใหม่
ระหว่าง ค.ศ. 1799–1804 เขาเดินทางไปทั่วทั้งภูมิภาคลาตินอเมริกาเพื่อทำการสำรวจและจัดทำงานบรรยายภูมิภาคนี้อย่างละเอียดด้วยวิธีการและมุมมองสมัยใหม่ งานบรรยายของเขาตลอดช่วงการเดินทางนี้ได้ถูกเผยแพร่ต่อสาธารณะและได้รับการตีพิมพ์หลายครั้งตลอด 21 ปี ฮุมบ็อลท์ถือเป็นหนึ่งในกลุ่มคนแรก ๆ ที่เสนอทฤษฎีว่าผืนแผ่นดินรอบ ๆ มหาสมุทรแอตแลนติกเคยเชื่อมต่อกันในยุคดึกดำบรรพ์ เขายังเป็นบุคคลแรกที่อธิบายปรากฏการณ์และสาเหตุของสภาพอากาศที่จะเปลี่ยนแปลงจากน้ำมือมนุษย์ โดยจัดทำข้ออธิบายไว้สองครั้งใน ค.ศ. 1800 และ ค.ศ. 1831 โดยอาศัยข้อมูลที่เขารวบรวมไว้จากการเฝ้าสังเกตตลอดการเดินทาง
อเล็คซันเดอร์ ฟ็อน ฮุมบ็อลท์ เกิดในกรุงเบอร์ลิน ราชอาณาจักรปรัสเซีย ในครอบครัวคริสต์นิกายลูเทอแรน เขาเป็นบุตรของอเล็คซันเดอร์ เกออร์ค ฟ็อน ฮุมบ็อลท์ (Alexander Georg) ตระกูลฮุมบ็อลท์ถือเป็นตระกูลชั้นนำของพอเมอเรเนียที่มีความใกล้ชิดกับดยุกแห่งเบราน์ชไวค์ บิดาของเขาร่ำรวยอย่างมากจากการที่ได้รับสัญญาสัมปทานการออกสลากกินแบ่งของรัฐและสัญญาอนุญาตให้จำหน่ายยาสูบ บิดาของเขาสมรสสองครั้ง ครั้งแรกกับลูกสาวของนายพลชาวปรัสเซีย และครั้งที่สองใน ค.ศ. 1766 กับมารี-เอลีซาแบ็ต กอลง (Marie-Elisabeth Colomb) ภริยาหม้ายของบารอนฮ็อลเวอเดอ (Hollwede) ซึ่งเธอมีบุตรชายที่เกิดกับบารอนโฮลล์เวเดอติดมาด้วย
การถึงแก่กรรมของบิดาใน ค.ศ. 1779 ได้ทิ้งสองพี่น้องฮุมบ็อลท์ให้อยู่ในความดูแลของมารดา กอลงเป็นสตรีที่ได้รับการอบรมมาดีและมีความเฉลียวฉลาด เธอตั้งความหวังในอนาคตของเด็กทั้งสองไว้สูงมาก เธอได้จ้างครูสอนพิเศษระดับนักคิดในยุคเรืองปัญญาอย่างนายแพทย์มาร์คุส แฮทซ์ (Marcus Herz) และนักพฤกษศาสตร์คาร์ล ลูทวิช วิลเดอโน (Karl Ludwig Willdenow) มาเป็นครูของสองพี่น้อง เธออยากจะให้ลูกทั้งสองโตขึ้นเพื่อรับราชการในปรัสเซีย
==อ้างอิง==
นักชีววิทยา
นักภูมิศาสตร์ชาวเยอรมัน
บุคคลจากเบอร์ลิน
นักสำรวจ
นักวิทยาศาสตร์ชาวเยอรมัน
นักธรรมชาติวิทยา
บุคคลในคริสต์ศตวรรษที่ 18
ศิษย์เก่าจากมหาวิทยาลัยเกิททิงเงิน
ยินดีต้อนรับสู่เวย์น

ยินดีต้อนรับสู่เวย์น (Welcome to the Wayne) เป็นการ์ตูนทางช่องนิคคาโลเดียน ฉายทางทีวีเมื่อวันที่ 24 กรกฎาคม พ.ศ. 2560 จนถึงปัจจุบัน ในก่อนหน้านั้น ฉายในเว็บไชต์เมื่อวันที่ 14 พฤศจิกายน พ.ศ. 2557 จนถึงวันที่ 26 ธันวาคม ปีเดียวกัน
==ตัวละคร==
===ตัวละครหลัก===
Ansi Molina
Olly Timbers
Saraline Timbers
===ตัวละครอื่นๆ===
Leif Bornwell III
The Spy จาก Apartment 8-I
* Masterson
* Flowershirt
Jonah Bishop
George the Doorman
Wendell William Wasserman
Julia Wiles
Clara Rhone
Goodness
Andrei
Harvey Timbers
Olympia Timbers
==รายชื่อตอน==
===เว็บซีรีส์===
Chapter 1
Chapter 2
Chapter 3
Chapter 4
Chapter 5
Chapter 6
===ฤดูกาลที่ 1===
Rise and Shine Sleepyhead
Like a Happy, Happy Bird
Mail Those Cards, Boys!
Today Was Wassome
Some Kind of Tap-Dancing, Beekeeping Whaler
Like No Other Market on Earth"
Beeping the Binklemobile
Spacefish
A Pair of Normas
==แหล่งข้อมูลอื่น==
ยินดีต้อนรับสู่เวย์น ในเว็บไซต์อย่างเป็นทางการของนิคคาโลเดียน (เฉพาะสหรัฐอเมริกา) 
การ์ตูน
การ์ตูนอเมริกัน
การ์ตูนแคนาดา
การ์ตูนทีวีแอนิเมชัน
รายการโทรทัศน์ที่เริ่มออกอากาศตั้งแต่ พ.ศ. 2560
รายการโทรทัศน์ช่อง‎นิคคาโลเดียน